Ilía

Periferieininga Ilía (gresk Περιφερειακή ενότητα Ηλείας, Periferiakí enótita Ilías) er ei periferieining i Hellas i periferien Vest-Hellas. Hovudstaden i periferieiningα er Pýrgos. Periferieininga ligg vest på Peloponnes.

 Administrativ inndeling 

Tidlegare var Ilía eit prefektur. Frå 2011 er periferieininga delt inn i sju kommunar.

 Periferieining  Kommune  Tidlegarekommune Ilía  Andravída-Kyllíni  Andravída   Vouprasía   Kástro-Kyllíni   Lekhená  Piniós  Gastoúni   Vartholomió   Traganó   Pýrgos  Pýrgos    Vólakas    Iárdanos   Oléni  Ílida  Amaliáda   Pinía  Antikke Olymbía  Antikke Olymbía   Lámbia    Lasióna   Folói  Andrítsena-Kréstena  Andrítsena   Alífira   Skilloúnda  Zakháro  Zakháro   Figalía

Geografi
Kysten av Ilía har 120 km med sandstrender. Den lengste elva i periferieininga er Alfiós. Andre elvar er Erýmanthos og Néda, som dannar grensa mellom Ilía og Messinía.

I sør ligg fjellkjedene Móvri (Μόβρη), Dívri (Δίβρί), Mínthi (Μίνθη) og fleire.

Ilía grensar til Messinía i sør, Arkadía i søraust og Akhaía i nordaust. Det joniske havet ligg i nord og vest. Øya Zákynthos ligg eit stykke vest for Ilía.

Historie
I 776 fvt. vart dei første olympiske leikane halde i Olympia i Ilía. Desse leikane varte inn i Romarriket og Austromarriket. På 200- og 300-talet herja gotarar, slavarar og vandalar i området. På 1000- til 1200-talet bygde frankarane festningsverk i området for å hindre åtak frå nord. I 1204 vart fyrstedømet Akhia oppretta og Ilía vart ein del av dette dei neste 256 åra. I 1460 vart fyrstedømet og Ilía erobra av Det osmanske riket. Tida under osmanarane varte fram til den greske sjølvstendekrigen i 1821, med korte avbrot då Venezia erobra område på Peloponnes.

Ilía vart først ein del av det større prefekturet Akhaía-Ilía. Dei vart skild frå kvarandre og kom saman igjen, med sidan 1934 har dei vore fråskild.

I august 2007 vart Ilía råka av enorme skogbrannar, som førte til fleire titals dødsfall og enorme miljømessige og økonomiske øydeleggingar. Totalt omkom 45 menneske i prefekturet, men over 100 000 vart råka på ein eller annan måte. 3 500 vart heimelause, 25 000 dyr døydde og 8 500 hektar med skog brann ned, i tillegg til 2 300 hektar med jordbruksland.

Byar og tettstader
Dei største byane og tettstadene i periferieininga er:
 Tettstad  Kommune  Folketal 2011Folketeljing 2011, revidert  Folketal 2021Folketeljing 2021 Pýrgos  Pýrgos  24 359  25 151 Amaliáda  Ílida  16 763  16 841 Gastoúni  Piniós  7 485  7 683 Néa Manoláda  Andravída-Kyllíni  2 006  3 696 Andravída  Andravída-Kyllíni  3 981  3 110 Vartholomió  Piniós  3 603  3 979 Zakháro  Zakháro  3 145  2 871 Lekhená  Andravída-Kyllíni  2 641  2 720 Traganó  Piniós  2 509  2 947 Várda  Andravída-Kyllíni  2 291  2 762 Kréstena  Andrítsena-Kréstena  1 864  1 642 Makrísia  Andrítsena-Kréstena  1 718  1 564 Epitálio  Pýrgos  1 469  1 239 Kavásilas  Piniós  1 252  1 231 Savália  Ílida  1 206  1 101 Myrsíni  Andravída-Kyllíni  1 135  1 265 Manolás  Andravída-Kyllíni  844  1 202 Varvásena  Pýrgos  1 107  980

Kjelder

Denne artikkelen bygger på «Ilia Prefecture» frå ,  den 7. september 2007.  

Ilia

Ilia
Ilia